Publication: Magyar Közlöny
Issue: MK-1998-99 (Year: 1998, Number: 99)
Era: 1990-2004
Section: támogatásáról szóló 87/1997. (XI. 26.) FM rendelet 3. §-a
Paragraph Index: 930

4. Amennyiben a pályázat megfelel a rendeletben és ezen pályázatban foglalt feltételeknek, úgy az AIK a pályázó részére ígérvényt bocsát ki. Az ígérvénynek tartalmaznia kell a pályázó nevét, címét, adószámát, a termékcsoport megnevezését sorszámonként és az ehhez tartozó kvóta nagyságát. A kvóta érvényessége: hatvan munkanap. Az első munkanap az ígérvény kiállításának napja. A pályázó — a rendelkezésre álló keret függvényében — újabb ígérvényre adhat be pályázatot, de csak akkor kaphatja meg a következő ígérvényt, ha csak egy elszámolatlan ígérvénye van, s az adott termékre vonatkozó összes megelőző kvótával a vámokmányok alapján már elszámolt. A pályázó a kvóta felhasználását követően, de legelőbb a kvóta nyolcvan százalékának export célú értékesítése után számolhat el a kvótával. A kiszállítást igazoló vámokmányokat az ígérvény mellé kell csatolnia. Ezután a rendelet és a pályázatban kiírt egyéb feltételek megléte esetén kapja meg az új kvótát és az AIK igazolását a támogatás jogosságáról. Az exporttámogatást a kiléptetést követően az Egységes Vámárunyilatkozatok másolatának harminc napon belül, vagy az ígérvénnyel való elszámolással egyidejűleg az AIK részére történő bemutatása után a AIK által kiadott igazolás alapján, az ígérvényben meghatározott mennyiségre lehet igénybe venni.

Source: https://magyarkozlony.hu/hivatalos-lapok/e67df70937c63d2c106c0cc23934f14b96de8779/dokumentumok/e64dbffc9ab0d394453d2ed502284811c07b8d34/letoltes